
	COMISIA COMUNITĂȚILOR EUROPENE


Bruxelles, 27.11.2009
COM(2009)650 final
 
Propunere de

DECIZIE A CONSILIULUI

de abrogare a Deciziei nr. 2009/473/CE a Consiliului privind încheierea unui acord sub forma unui schimb de scrisori referitor la aplicarea provizorie a Acordului de parteneriat în domeniul pescuitului între Comunitatea Europeană și Republica Guineea 

(prezentată de Comisie)

EXPUNERE DE MOTIVE

La 20 decembrie 2008, CE și Guineea au parafat un nou Acord de parteneriat în domeniul pescuitului (APP) și un protocol referitor la perioada cuprinsă între 1 ianuarie 2009 și 31 decembrie 2012. Protocolul s-a aplicat în mod provizoriu începând cu 1 ianuarie 2009, conform celor convenite de părți prin schimbul de scrisori aprobat prin Decizia Consiliului din 28 mai 2009
, până la adoptarea propunerii de Regulament al Consiliului privind încheierea Acordului de parteneriat în sectorul pescuitului între Comunitatea Europeană și Republica Guineea
. 

Cu toate acestea, având în vedere tragicele evenimente de la 28 septembrie 2009, când forțe ale guvernului au deschis focul asupra demonstranților, cauzând astfel pierderea a mai mult de 150 de vieți omenești, Comisia a decis inițierea procedurilor necesare pentru retragerea propunerii sale de Regulament al Consiliului privind încheierea respectivului acord la 20 octombrie 2009 și a informat Parlamentul European și Consiliul cu privire la aceasta. 

Propunerea privind încheierea Acordului de parteneriat în sectorul pescuitului între Comunitatea Europeană și Republica Guineea a fost retrasă la 11 noiembrie 2009 printr-o decizie a Comisiei
. În conformitate cu dreptul internațional, Consiliul trebuie prin urmare să notifice Republicii Guineea, în numele Comunității Europene, intenția sa de a nu încheia acordul menționat anterior.

În conformitate cu articolul 25 din Convenția de la Viena privind dreptul tratatelor, aplicarea provizorie a unui tratat încetează dacă una dintre părți notifică celeilalte părți cu care tratatul este aplicat provizoriu intenția sa de a nu deveni parte la tratat. 

Comisia propune, pe baza acestui principiu, abrogarea de către Consiliu a Deciziei nr. 2009/473/CE privind încheierea unui acord sub forma unui schimb de scrisori referitor la aplicarea provizorie a Acordului de parteneriat în domeniul pescuitului între Comunitatea Europeană și Republica Guineea.

Propunere de

DECIZIE A CONSILIULUI

de abrogare a Deciziei nr. 2009/473/CE a Consiliului privind încheierea unui acord sub forma unui schimb de scrisori referitor la aplicarea provizorie a Acordului de parteneriat în domeniul pescuitului între Comunitatea Europeană și Republica Guineea

CONSILIUL UNIUNII EUROPENE,

având în vedere Tratatul de instituire a Comunității Europene, în special articolul 37 coroborat cu articolul 300 alineatul (2),

având în vedere propunerea Comisiei
,

întrucât:

(1) Protocolul la noul Acord de parteneriat în domeniul pescuitului între Comunitatea Europeană și Republica Guineea care a fost inițial parafat la 20 decembrie 2008, s-a aplicat în mod provizoriu începând cu 1 ianuarie 2009, conform celor convenite de părți prin schimbul de scrisori aprobat prin Decizia Consiliului din 28 mai 2009
, sub rezerva încheierii Acordului de parteneriat în sectorul pescuitului între Comunitatea Europeană și Republica Guineea
.

(2) Comisia a decis să își retragă propunerea de Regulament al Consiliului privind încheierea Acordului de parteneriat în sectorul pescuitului menționat anterior ca urmare a evenimentelor tragice din 28 septembrie 2009
, când forțe ale guvernului au deschis focul asupra demonstranților, cauzând astfel pierderea a mai mult de 150 de vieți omenești. 

(3) Este, prin urmare, necesară abrogarea Deciziei nr. 2009/473/CE a Consiliului privind încheierea unui acord sub forma unui schimb de scrisori referitor la aplicarea provizorie a Acordului de parteneriat în domeniul pescuitului între Comunitatea Europeană și Republica Guineea,

DECIDE:

Articol unic

Decizia nr. 2009/473/CE a Consiliului privind încheierea unui acord sub forma unui schimb de scrisori referitor la aplicarea provizorie a Acordului de parteneriat în domeniul pescuitului între Comunitatea Europeană și Republica Guineea se abrogă. 

Adoptată la Bruxelles,


Pentru Consiliu

